**המאבק של היישוב היהודי ושל התנועה הציונית להקמת מדינה יהודית עצמאית**

1. **עמדת בריטניה(בווין) ועמדת ארה"ב בנוגע לבעיית הפליטים והעקורים היהודים באירופה ובשאלת א"י לאחר המלחמה(דו"ח הריסון,ועדת חקירה אנגלי-אמריקאית).**

לאחר המלחמה עלתה לשלטון בבריטניה ממשלת הלייבור(מפלגת העבודה הבריטית).בתנועה הציונית ובישוב היהודי בא"י התעוררו ציפיות לשינוי במדיניות הספר הלבן של בריטניה.במצע המפלגה לקראת הבחירות נכללו כמה סעיפים פרו-ציוניים,כמו ביטול הספר הלבן. במשך כל ימי המנדט הבריטי,מפלגה זו ניהלה מדיניות אוהדת כלפי התנועה הציונית.

ציפיות אלו התנפצו נוכח המדיניות החדשה של הלייבור:שר החוץ הבריטי,בווין,דבק במדיניות הספר הלבן ועשה הכול על מנת לפייס את הערבים .

 בנובמבר 1945 נשא בווין נאום בו פרט את מדיניות ממשלת הלייבור בשאלת א"י.

**עיקרי הנאום:-מקור**

שר החוץ של ממשלת בריטניה ארנסט בווין מסר ב-13 בנובמבר את הכרזת ממשלת בריטניה באשר למדיניותה בא"י

"1.ממשלת הוד רוממותו הקדישה תשומת לב רצינית וממושכת לכל בעית **העדה היהודית** שהתעוררה **עקב הרדיפות,שרדפוה הנאצים** בגרמניה

2.**הבעיה היהודית היא בעיה אנושית גדולה**.אין אנו יכולים להשלים עם ההשקפה,שיש לגרש את היהודים מאירופה לבלי להניח להם לשוב ולחיות במדינות אלה ללא הפליה ולתרום מכוח יכולתם וכישרונם לקימום אירופה ושיגשוגה .

3.זה מקרוב נתבענו לאשר **עליה בקנה מידה נרחב** לפלשתינה(א"י) בעוד אשר פלשתינה עשויה לתרום את תרומתה לענין,**אין בה כשהיא לעצמה להקיף את כל הבעיה כולה**.

4.בעית פלשתינה היא בעיה קשה מאד מבחינה בינלאומית-על ממשלת הוד מלכותו **הוטל חיוב כפול כלפי היהודים מזה וכלפי הערבים-מזה.**

מאז ניתן המנדט **אי אפשר למצוא מצע משותף לערבים וליהודים**

(מתוך הספר הרעיון הציוני)

כמו כן הוסיף בווין ש;

5.המשך מדיניות הספר הלבן ועד קבלת פיתרון מוסכם יש לאפשר כניסתם של 1500 פליטים יהודים בחודש.

6.יש לערב את ארה"ב בשאלת א"י ולשתף עמה פעולה במציאת פתרון רצוי.

**משמעות הנאום:**

1.למעשה אין בווין מכיר בלאומיות היהודית כבעיה המחפשת פיתרון טריטוריאלי בא"י וטוען שהבעיה היהודית באירופה היתה תוצר של הנאצים ומשנעלמו נעלמה גם הבעיה.גם השימוש במילה עדה מצביעה על כך כי הוא רואה ביהודים דת ולא לאום ואי לכך נרמז שאין לה זכות להגדרה עצמית.

2.משחוסל המשטר הנאצי יכולים היהודים לחזור לשגשג באירופה ולגרום לשיגשוגה.הפיתרון לבעית היהודים הוא בעיקרו באירופה ולא בא"י.זאת בניגוד תיזה הציונית.

3.הבית הלאומי היהודי הוא לא פיתרון לכל יהודי אירופה וגם לא של פליטי השואה.שכן ההגירה לא"י מוגבלת (הספר הלבן של 1939 לא בוטל).

4.לבריטים מחוייבות כפולה כלפי היהודים והערבים.בכך שלל את המחוייבות כלפי הבית הלאומי היהודי בהצהרת בלפור וכתב המנדט וזה גם הבסיס לספר הלבן המגביל את הבית הלאומי היהודי ואת העליה.

5.בריטניה,שנחלשה בעקבות המלחמה היתה זקוקה לתמיכת ארה"ב בעקבות המאבק עם בריה"מ על איזורי שליטה וגם כאן היתה מעוניינת לערב את ארה"ב כדי לקרב אותה למדיניותה בשאלת א"י ולנטרל את לחצי יהדות העולם.

השיקולים שהביאו אותו לנקוט בקו זה היו:

1. חשיבותה האסטרטגית של א"י , כבסיס עורפי לצבא הבריטי במזה"ת,לאור הנסיגה המתוכננת של בריטניה מהודו מ היתה מצרים.אזור תעלת סואץ היה חשוב לבריטניה.
2. בריטניה רצתה להקים ברית עם מדינות ערב,כדי לבלום את שאיפות ההתפשטות של בריה"מ באזור,בתקופה זו התלקחה המלחמה הקרה.
3. מעמדה של בריטניה כמעצמה , נחלש לאחר המלחמה,ולכן חששה לכפות על האזור הערבי פתרונות בשאלת א"י,כיוון שהתנגדו לכך בחריפות ,ולכן המשיכה במדיניות הספר הלבן שהייתה מקובלת על הערבים.הערבים התנגדו התנגדות נחרצת לעליה יהודית ובריטניה חששה שהצפת א"י בעקורים תביא להתנגדות ערבית כלכלית.

**(תנועת המרי העברי, מאבק צמוד ומאבק רצוף)**

בניגוד לתחומים האחרים של הלחימה בבריטים, בכל הנוגע ללחימה צבאית, היישוב נחלק והיה מפולג לכמה עמדות. תנועות האצ"ל והלח"י פרשו מן ההגנה כבר בשנות השלושים.

באוקטובר **1945 אוחדו זמנית שלוש תנועות המרד לכדי תנועה אחת – תנועת המרי העברי**. התנועות המשיכו לפעול בנפרד, אך מונתה להן הנהגה אחת.

 מדוע חברו שלוש התנועות יחד? ובכן,

**אכזבה ממשלת הלייבור-** הצורך הדחוף בהקמת מדינה יהודית לאחר השואה שפקדה את העם היהודי גרמה להתפכחות בתנועה הציונית, הזרם שדרש פעולה מיידית ביישוב הלך וגדל, היישוב היה **מאוכזב קשות ממפלגת הלייבור ומשר החוץ בווין, שלא הראו שום נכונות לשנות את מדיניות הספר הלבן**,

**קבלת מרות אחת-**הצורך לאחד כוחות כדי להכפיף את כל התנועות למרות אחת ולייעל את הלחימה ולתעל את מטרותיה לפי העיקרון של "המאבק הצמוד."

**להשפיע על ועדת החקירה האנגלו-אמריקאית-**הפעילות כוונה כלפי הוועדה האנגלו-אמריקנית, מתוך כוונה להוכיח כי כל החלטה לא ציונית לא תיושם על ידי היישוב, שמסוגל להפעיל כוח ולהגן על עצמו.

**האצ"ל קיווה למשוך את הישוב לדרך של "המאבק הרצוף"**

הוקמה מפקדה ראשית לארגון המרי, בה ישבו נציגי שלושת הארגונים, ומעליה תפקדה **וועדת האיקס,** בראשה עמד יצחק שדה. המחתרות חויבו לא לצאת באף פעולה עצמאית אלא באישור המפקדה, וכך נמנע מהאצ"ל ומהלח"י לפעול בטרור אישי ומוגזם.

מטרת תנועת המרי היתה לשנות את המדיניות הבריטית בענין העליה היהדית,לבטל את הספר הלבן ולדחוף לקראת הקמת מדינה יהודית

לכן עיקר פעולותיה של תנועת המרי היו פגיעה אלימה בכל מה שעזר לבריטים במאבקם נגד העפלה.יחד עם

זאת להימנע בפגיעה בחיי אדם,שכן מאבק מזויין למען המעפילים ניצולי השואה יובן בדעת הקהל העולמית

וישמור על מעמד המוסרי של תנועת המרי.

**פעולותיה עיקריות של תנועת המר**י

 הפעולות שנעשו כללו פעולות של מאבק מזוין וגם פעולות של מאבק בתחומי ההתיישבות וההעפלה. במהלך חודשי המרי (אוקטובר 1945 עד אוגוסט 1946) בוצעו 11 פעולות גדולות בנוסף לפעולות קטנות רבות. המטרות היו קשורות להקל על המאבק תחנות מכ"ם,משטרת חופים,שדות תעופה,מאגרי דלק,תחנות רכבת וכו' רוב מהטרות שימשו במאבק נגד העפלה.

**1.שחרור מחנה המעפילים-** הפעולה הראשונה שנעשתה בתקופת תנועת המרי הייתה פעולת הפלמ"ח לשחרור מחנה המעפילים בעתלית, באוקטובר 1945. 200 מעפילים שוחררו ופוזרו בהצלחה למקומות קליטה שונים בארץ, מבלי שהבריטים הצליחו לעצרם מחדש

## פעולות נרחבות

**2."ליל הרכבות"** - מבצע שעיקרו חבלות חמורות וכמעט בלתי הפיכות במסילות הברזל המנדטוריות ברחבי הארץ, במסגרת תנועת המרי. **באוקטובר 1945**, חובלו כ-150 נקודות ברשת מסילות הברזל בכל רחבי הארץ והופעלו בו כל יחידות הפלמ"ח. הם פוצצו מעתיקי פסים, צמתים, הצטלבויות גשרים וגשרונים. הפעולות בוצעו תוך כדי הקפדה על הימנעות מפגיעה בנפש.

3**."הטבעת אוניות משמר**"-באותו יום הטביעו פלוגות מיוחדת של הפלמ"ח (הפלי"ם - פלוגות מחץ ימיות) שלוש אוניות משמר בריטיות. מבצע זה נחשב עד היום לנועז ומבריק, גם בביצוע וגם בתכנון. המבצע העלה את המורל בכל רחבי הארץ ובמיוחד בקרב לוחמי הפלמ"ח.

"**ליל הגשרים**"( ב- **17/6/1946, )** - בפעולה שמטרתה היה הפגנת המאבק - הוחלט להראות לבריטים כי אם הם ימשיכו לסגור את שערי הארץ בפני יהודים, יסגרו (בתמונה - **ליל הגשרים - גשר בנות יעקב על הירדן** ) השערים האלה גם בפניהם - המטרה היתה לנתק את א"י משכנותיה ע"י פיצוץ כל הגשרים המובילים לארץ ישראל בלילה אחד. **כמה יחידות פלמ"ח פעלו במקביל לפיצוץ 11 גשרים המובילים אל א"י ובתוכה.** המבצע עבר כמעט כולו בהצלחה. 10 גשרים פוצצו ללא תקלה. רק בגשר הרכבת באכזיב נתגלו החבלנים כנראה, 14 מהם נהרגו והגשר לא פוצץ.

4. "**ההתקפה על בתי המלאכה של הרכבת** (בחיפה)" -במקביל לפעולת הפלמ"ח, ביצע הלח"י פעולת חבלה במיתקן שהיה בלב מחנות הצבא הבריטי. הפעולה נועדה להיות הגדולה בתולדות הלח"י. הלוחמים ביצעו הרס רב בבתי המלאכה: הרסו קטרים ומכונות, בעת הנסיגה (במשוריין) נתקלו במחסום טנקים בריטיים שפתחו באש. נהרגו 11 לוחמים, 23 נתפסו והועמדו למשפט ועל רבים מהם נגזר עונש מאסר עולם.

**"השבת השחורה"**

**לאחר ליל הגשרים החליטו הבריטים לשבור את כוח הלחימה** המאוחד היהודי, ויצאו **במבצע "ברודסייד".** ביוני 1946 נסגרו כל הגבולות ונותקו כל קווי התקשורת. הוטל עוצר בכל הערים הגדולות, והבריטים החלו במבצע חיפוש והחרמת נשק ומסמכים מסווגים, שהיה למבצע הגדול ביותר עד אותה עת. בנוסף נעצרו מאות חברי ההגנה, ביניהם משה שרת. אמנם הישגי הבריטים היו דלים, אך השבת השחורה (=הכינוי לאותו יום ) הייתה הלם קשה על היישוב.בפעם הראשונה הגיבו הבריטים בעוצמה כזאת. תוכננו פעולות תגמול בין השאר האצ"ל תכנן **לפוצץ את מלון המלך דוד** והלח"י בנין סמוך. עם זאת, ויצמן ביקש מהנהלת תנועת המרי לדחות את הפעולה במלון המלך דוד עד שתתקבל הכרעה מדינית ברורה, ובקשתו התקבלה בועדת איקס. ישנם הטוענים כי בגין,מפקד האצ"ל קיבל הוראה לעכב את הפעולה, ובגין שמאס במדיניות הפשרנית של ההגנה שהיוותה את הקו הכללי של תנועת המרי, והחליט לבצע בכל זאת את התכנית. בגין שלל טענה זו וטען כי המבצע אושר ועתה מנסה הנהגת תנועת המרי להתחמק מאחריות.

ב 26 ביוני פוצץ המלון, ונהרגו קרוב למאה איש, חלקם יהודים. הפיצוץ חולל סערה של ממש ביישוב ובעולם.אצ"ל טען שקיבל אישור והזהיר את המזכיר הראשי הבריטי לפני הפיצוץ . יצחק שדה, מנהל ועדת איקס, טען כי הפעולה התבצעה ללא אישורו,ראשי הציונות הסתייגו ממנו והטילו את האשמה על האצ"ל..הנהגת הישוב ראתה באירוע מעשה של "טרוריסטים" ו"פושעים". לדידו של בגין, האחריות הייתה כוללת והאשמה הוטלה על האצ"ל שלא בצדק, כמנהג הנהגת היישוב.

כך פורקה תנועת המרי העברית..הנהגת התנועה הציונית הבינה שדעת הקהל העולמית לא תתמוך באלימות רצחנית ונרחבת כזאת ופנתה להיאבק באותם תחומים בהם דעת הקהל היתה אוהדת-העפלה התיישבות ומאבק מדיני.מצד שני החליטו האצ"ל והלח"י להמשיך במאבק המזויין.כך נוצרו שתי גישות של מאבק בבריטים-"מאבק צמוד" ו"מאבק רצוף"

### "המאבק הצמוד"-ההעפלה וההתיישבות והמאבק המדיני

###

מאבק צמוד:-תומכי דרך זו היו בעיקר החוגים האזרחיים-עירוניים, השומר הצעיר , ומחנה הפועלים-חברי ההגנה. חוגים אלו סברו כי:

1**.סכנה לישוב העברי-**"השבת השחורה" הוכיחה שאין ביכולתו של היישוב להתמודד עם הכוח הצבאי העצום של בריטניה, וכל נסיון להתמודדות שכזאת תמיט אסון על היישוב כולו.

2**.ביצור כוח הישוב-**המאבק צריך להתרחש דרך העפלה והתיישבות, פעולות שתחזקנה את היישוב ותבצר את כוחו לעת בה יצטרך להילחם על קיומו. (ברור היה שהעימות עם ערביי א"י הוא בלתי נמנע)

3**המאבק המזויין צריך להיות צמוד** – כל פעולת העפלה או התיישבות תתרחש מיד לאחר פעולה נקודתית בריטית, ולא באופן שרירותי.כמו למשל הרס תחנות משטרה בסידני עלי ובגבעת אולגה ששימשו בסיסים לאיתור ספינות מעפילים ולסיורי משטרה לאורך החופיםהקשר בין התגובה לפגיעה הבריטית ביישוב צריך להיות רציף וצמוד.

**4.אלימות פסולה-**הטרור והלחימה פסולים אינם יעילים ואינם מוסריים.אלימות תעורר דעת קהל שלילית כלפי המאבק הציוני ואילו העפלה,ההתיישבות וצמצום הפגיעה רק במטרות שנועדו להילחם בהם לא יעוררו דעת קהל שלילית ואפילו יוכלו לגייס תמיכה עולמית.

5.תמיכה בפעילות המדינית-באוגוסט 1946 התכנס קונגרס ציוני בפריס שהגמיש את עמדותיה של התנועה הציונית וזכה לתמיכת נשיא ארה"ב.מעשי טירור ופגיעה בחיי אדם עלולים לפגוע במאמץ המדיני.

**העפלה**

**מטרות העפלה**

להעפלה היו מספר מטרות:

**העלאת העקורים**-היתה צורך לאומי של התנועה הציונית. לתת מענה למצוקת מאות אלפי פליטי השואה שרצו לבנות ביתם מחדש בא"י.האירגון של העלאת מאות אלפים וקליטתם בארץ דרשו היערכות אירגונית עצומה.

**תחושת האשמה של הישוב**-לאחר שהתגלו מימדי השואה היה הישוב תקוף ריגשות אשמה על שלא עשה די וגילה חוסר אונים בהצלת יהודים.לכן,רוכז מאמץ עצום בהצלת שארית הפליטה.

**פגיעה במעמדה של בריטניה**-להעפלה נועד תפקיד מרכזי בגיוס דעת הקהל בבריטניה בארה"ב ובעולם.מסביב לשאלה זו גם התלכדו כל הישוב היהודי והתנועה הציונית כנגד בריטניה.למרות לכידתן של רוב הספינות ע"י הבריטים ושליחת המעפילים לקפריסין המשיכו הספינות להגיע לחופי א"י.בעקשות בלתי מתפשרת ולפגוע במעמדה המוסרי של בריטניה,שיחסה האכזר כלפי העולים קומם עליה את כולם.

**חיזוקו של הישוב-**בן גוריון צפה את המבק בין הישוב וערביי א"י ומדינות ערב.העפלה,בעיקר של אנשים צעירים,אמורה היתה לחזק את כוחו של הישוב לקראת המאבק העתידי..

**רתימת העם היהודי למאבק**-העפלה אמורה היתה ללכד את כל העם היהודי ציונים ולא ציונים למאבק המונים במדיניות בריטניה.לא היה יהודי ,שיכול היה,אחר השואה להשאר אדיש לשאיפתם של שרידי השואה להגיע לא"י.כך ליצור הזדהות כלל יהודית עם מטרות הציונות.

**פעולות העפלה**

**מאבק הבריטים** **בהעפלה** החל עוד באירופה בה פעלו שליחי המודיעין שלהם לאתר העברת מעפילים.הבריטים הפעילו צי ומטוסי סיור בים התיכון כדי למנוע מהספינות להגיע ארצה.

אולם העפלה גברה.במספר הספינות גודלן ומספר המעפילים.יתר על כן יהא הפכה לנשק העיקרי במאבק נגד הבריטים:

מתחילת 1946 החלו להגיע לארץ אוניות גדולות ועליהן אלפי מעפילים. חלק מהאוניות הצליחו לחמוק מעיני הבריטים והעולים הצליחו להגיע בשלום לחוף ולהתפזר ביישובים בארץ. העולים שנתפסו ליד חופי הארץ נלקחו למחנה מעצר בעתלית אחרים הוחזרו לאירופה.כשגברה העפלה החליטו הבריטים לגרש את אלה שנתפסו למחנות בקפריסין שם הם נשארו חודשים ארוכים. יהודים אלו הורשו בסופו של דבר לעלות לארץ עם קום המדינה.

המקרה המפורסם הוא של האונייה- **אקסודוס**. היא יצאה מצרפת בדרכה לא"י ביולי 1947 כשעל סיפונה כ-4500 עולים. האונייה נעצרה ע"י הבריטים עוד לפני שהגיע לחופי הארץ והובאה תחת משמר כבד לנמל חיפה העולים הועברו לשלוש ספינות בריטיות ונשלחו חזרה לצרפת. שם הם סרבו לרדת. האונייה המשיכה לשוט בים התיכון ולבסוף הורדו העולים ממנה בכוח בנמל בגרמניה. סיפורה של אקסודוס זכה לחשיפה רבה בכלי התקשורת ולתגובות נזעמות בעולם כנגד המדיניות הבריטית.

בשנים 1945-1948 עלו לארץ באופן בלתי חוקי כ-85 אלף איש. הבריטים המשיכו לעצור אוניות וכשמחנה המעצר בעתלית התמלא- שלחו את העולים למחנה מעצר בקפריסין, \*אנשי המוסד לעליה ב' חברי "ההגנה" ארגנו את מבצעי העלייה. זה היה ארגון מסועף שטיפל בעולים תוך העברתם לנמלי המוצא. ציוד האוניות במזון, בקשר אלחוטי, לקשור קשרים עם השלטונות המקומיים, לארגן ההורדה בחופי הארץ, ליצור מערכת הטעיה כדי שלא יתפסו, להתגבר על חוקי ההעפלה החמורים בים. להתגבר על מחסור חמור בספינות, ממשלות פקחו על המספנות, נרכשו ספינות בקר/מסע/נהר והפכו אותן לספינות להעברת בני אדם. אנשי המוסד לעליה נשלחו לאירופה לטפל במציאת נתיבי הבריחה, הברחת העולים לנמלי היעד והבאתם לארץ. הם נזקקו לסיוע מקצועי של ימאים זרים שחלקם התנדבו וחלקם עשו זאת תמורת כסף רב.

**חשיבות ומשמעות ההעפלה:**

-זוועות השואה היוו ההוכחה שרק א"י היא הבית ליהודי העולם.

-אכזריות הבריטים כלפי המעפילים הוכיחו שזו שאלת חיים או מוות לגבי עתיד מאבקו של הישוב להקמת מדינה עברית.

- ההעפלה הייתה הדרך העיקרית להצלת פליטי שואה בזמן המלחמה ואחריה. היא יצר את הקשר הראשוני בין הישוב לבין תפוצות יהודי האסלאם וחזקה את הקשר בין הישוב בארץ לבין התפוצות.

-ההעפלה היוותה גורם דמוגראפי חשוב ביותר לחיזוק הישוב.

-בעוד המאבק המזויין היה גורם מחלוקת בישוב הרי העפלה היתה גורם מלכד.רבבות עסקו באירגון בארצות המוצא והקליטה.המונים גוייסו כדי למנוע תפיסת מעפילים וגירושם.

- ההעפלה השפיעה על דעת הקהל ארה"ב ועל וועדות החקירה מטעם האו"ם לאפשר העלאת מספר רב של עולים לא"י.

ההעפלה הייתה אמצעי להביא לארץ כוח אדם חשוב,שידרוש כאן לקראת המאבק העתידי עם האוכלוסייה הערבית.

**מאבק ההתיישבותי –**

אמצעי נוסף במסגרת המאבק הצמוד היה רכישת קרקעות והקמת התיישבויות חדשות למרות "חוק הקרקעות שהגביל את קניין האדמות.

**מטרות המאבק ההתיישבותי**

**אידיאולוגית**-להתיישבות היהודית היה פן אידיאולוגי מראשיתה והוא נמשך גם לתקופה זו.מראשית העליות הדגש היה על גאולת הקרקע ,גאולת האדם היהודי כעובד אדמה וכיבוש האר**ץ**

**מאבק במיניות הבריטית-**לנגח את ה"ספר הלבן" שאסר קנית קרקעות ואת "חוק הקרקעות שבא בעקבותיו.

**לחזק את הישובים המבודדים-**ליצור רצף של ישובים ולעבות איזורי התיישבות דלילים.

**לקבוע את גבולות המדינה העתידית-**מעל הכל לקבוע עובדות בשטחים בהם כעט לא היתה התיישבות יהודית לקראת הכרעה עתידית על גורל א"י.(אותם שיקולים היו כבר בסוף שנות ה-30)

במאבק זה בולטים שני אירועים

**פרשת ביריה**

 בביריה שבגליל העליון,במקום הייתה האחזות פלמ"ח אך הם נאסרו בידי הבריטים.התנועה הציונית ביקשה ליישב את המקום אך הבריטים סירבו והציבו במקום שמירה. התנועה הציונית ראתה זאת בחומרה כי השלמה עם חיסול המקום יכולה להיות תקדים חמור.התגובה לכך לא איחרה לבוא ובי"א באדר תש"ו יום העלייה המסורתי לתל חי אלפי אנשים צעדו לכיוון ביריה והקימו נקודה חדשה.אך בלילה שהמקום היה עם מעט אנשים הרסו הבריטים את הנקודה החדשה. לאחר 3 ימים הוקמה הנקודה בשלישית אך הפעם הבריטים ויתרו.למרות שהעצורים בביריה נידונו למאסר מבחינת התנועה הציונית הדבר היווה ניצחון חשוב.

**11 הנקודות בנגב**

ערב יום הכיפורים תש"ו (אוקטובר 1946)בלילה אחד במסגרת מבצע ההתיישבות "י"א נקודות" קמו באזור הנגב 11 יישובים(כגון:חצרים,שובל,ניר יצחק,כפר דרום). זה היה מבצע גיוס נרחב של כוח אדם,מאות משאיות כמו עצומה של חומרים והתגייסות של כל הישובים בדרום.הוכחה לכוח התארגנותו ונחישותו של הישוב היהודי.11 הנקודות בנגב יצרו עובדות בשטח שהביאו בסופו של דבר בהכללת הנגב בתחומי מדינת ישראל בעתיד.

**חשיבות ההתיישבות:**

1)חשיבות אסטרטגית-ההתיישבות באזורי הספר סייעה בעיצוב גבולות המדינה שבדרך,האסטרטגיה הזו החלה עוד מתקופת "חומה ומגדל".

2)חשיבות פוליטית-דרך למאבק במדיניות "הספר הלבן" ו"חוק הקרקעות" אשר נחקק במסגרתו והגביל מאוד את קנייה הקרקעות.

3)ההתיישבות הייתה דרך למימוש האידיאולוגיה הציונית.

**העמדה המדינית של התנועה הציונית**

על רקע פירוק "תנועת המרי העברי" התכנסה באוגוסט 1946 ישיבת הנהלת הסוכנות המורחבת.

**הבעיות שעמדו לפניה:**

"המאבק הצמוד" הגיע למבוי סתום

הם רצו לטרפד את אישור תוכנית מוריסון-גריידי בידי הממשל האמריקאי.

יהודי שארית הפליטה היו במצב קשה,הם חששו שאם יוותרו שערי הארץ סגורים עוד זמן רוב היהודים יעלו למקומם אחרים ולא לארץ ישראל

**החלטת הוועדה:**
אימוץ תוכנית מדינית חדשה שעיקרה **הסכמה להקים מדינה גם בחלק מא"**י.זאת אומרת הסכמה לתוכנית החלוקה.שכן הייתה תחושה שאם הייתה מדינה גם אם בחלק קטן מא"י היו יכולים חיי רבים להינצל ע"י כך שהיו מונפקים להם אשרות עלייה לארץ.

**המשמעות של החלטת הוועדה:**
1)דחיית מסקנות ועדת מוריסון-גריידי ע"י טרומן נשיא ארה"ב

2)החלטת האו"ם על הקמת מדינה יהודית בא"י בכ"ט בנובמבר

מקיץ 1946 השתנתה בעוד מובן המדיניות הציונית

###  "המאבק רצוף" -המשך הפעילות הצבאית של ארגון אצ"ל וארגון לח"י

### חסידי דרך זו היו החוגים האקטיביסטים ביישוב –הרביזיוניסטים (= הפורשים, האצ"ל והלח"י).

### הם רצו מאבק רצוף ללא הפסק, עד שהבריטים יצאו את הארץ.

###  1.המאבק הצמוד לא יעיל-הם תמכו בהעפלה ובהתיישבות,אך לדעתם המאבק הצמוד לא ישפיע על הבריטים ובודאי שלא על דעת הקהל העולמית..

### 2.הטירור יעיל-בעוד הנהגת הישוב וההגנה טוענים שמאבק הפורשים רק מזיק ליישוב ולדעת הקהל בעוד שהפורשים טוענים שרק כשבריטים משלמים בחייהם הם מפנימים את חובת עזיבתם את הארץ. הטירור יוצר לחץ על הבריטים והוא מגייס את התקשורת לסיקור המאבק בהם.

### 3.ידיה של בריטניה כבולות-הם יצאו מתוך הנחה שבריטניה תשושה לאחר המלחמה ועסוקה גם במאבק בהודו.הם פירשו אחרת את "השבת השחורה" וסברו שבגלל השואה ידי הבריטים כבולות והם אינם יכולים להפעיל את כל עוצמתם כלפי הישוב.

### 4.זכות האלימות-העם היהודי הוא קורבן של אלימות נוראה שאין לה אח ורע יש ליהודים זכות לממש את מטרתם באלימות.

בעוד שההגנה והנהגה של היישוב הסתייגו מפעולותיהם ודרשו לחימה מוסרית השומרת על טוהר הנשק – פגיעה ברכוש בלבד (תחנות משטרה, רדאר, ספינות משטרה, מסילות ברזל, גשרים וכו' תמכו ה"פורשים תמכו בטרור אישי, בחטיפות וברצח בריטים (למשל-ב- 1 במרס פוצצו אנשי האצ''ל את מועדון הקצינים הבריטים בשכונת רחביה בירושלים והרגו עשרים איש)., -

**התגברות האלימות-**לאחר פירוק תנועת המרי ההגנה חדלה מפעולות צבאיות, ואילו האצ"ל והלח"י הגבירו את מאבקם בבריטים. פעולותיהם היו שונות ורבות: פיצוץ מסילות ברזל, חבלה בעמודי טלגרף, תקיפת משרדים ומבנים של השלטון הבריטי, שוד בנקים למימון הארגון (יש לזכור שלא היו תחת חסות הנהגת היישוב ולא נהנו מתמיכה כספית) ומתקפות טרור אישיות על אנשי השלטון הבריטי. הם נקטו בפעולות אלימות רבות.

**תגובת הבריטים-**הבריטים הגיבו בהעמדה לדין גזר דין מוות ובתלית חברי מחתרת שנתפסו . הם הועלו לגרדום בכלא עכו.

**פריצת כלא עכו-**כתגובה לכך פרצו חברי אצ"ל לכלא עכו במבצע לבאי מרשים, ושחררו בפיצוץ את אסירי האצ"ל והלח"י ששהו בכלא.פריצת כלא עכו הרשימה את כל העולם.במקום שנכשל נפוליאון הצליחה המחתרת היהודית

**תלית הסמלים הבריטיים-אלימות גוררת אלימות** -בקיץ 1947 חטפו אנשי אצ"ל שני סמלים בריטיים כתגובה להודעה הבריטית על ההוצאה להורג העתידית של שלושת חברי הארגון. האצ"ל הודיע כי אם לא יבוטל גזר הדין, הסמלים הבריטיים ייתלו אף הם. דבר לא הואיל, והבריטים לא חזרו בהם. לאחר שנתלו חברי האצ"ל, נמצאו שני הסמלים תלויים בפארק בנתניה. ההגנה גינתה בפה מלא את הפעולה,.

ההגנה מעולם לא אהבה את דרכם האלימה של הארגונים הפורשים, וטענה כי הם מהווים מכשילים את הפעילות הציונית ושהקמת בית לאומי בארץ ישראל תתאפשר רק בשילוב התיישבות והעפלה, ולא פעולות צבאיות גרידא, בהן עסקו הפורשים.

עד היום שורר ויכוח עז בין חברי ההגנה ובין חברי האצ"ל והלח"י, בנוגע לסוגיה- מי גירש את

הבריטים מהארץ.